রাষ্ট্রপুঞ্জে বালোচ আর্মিকে ‘জঙ্গি’ তকমা দিল না আমেরিকা!

ওয়েব ডেস্ক : ফের দ্বিচারিতা সামনে এল আমেরিকার (America)। সম্প্রতি বিএলএ (BLA) বা বালোচ লিবারেশন আর্মিকে জঙ্গি তকমা দিয়েছিল মার্কিন প্রেসিডেন্ট ডোনাল্ড ট্রাম্পের প্রশাসন। কিন্তু, রাষ্ট্রপুঞ্জের (UN) নিরাপত্তা পরিষদে বালোচ লিবারেশন আর্মিকে জঙ্গি তকমা দেওয়া বিষয় উঠে এলে, তা খারিজ করে দিল আমেরিকা।

জানা গিয়েছে, রাষ্ট্রপুঞ্জের (UN) নিরাপত্তা পরিষদে, বালোচ লিবারেশন আর্মি (BLA) এবং তার আত্মঘাতী স্কোয়াড মাজিদ ব্রিগেডকে জঙ্গি তকমা দেওয়ার আবেদন করেছিল পাকিস্তান। আফগানিস্তানের মদতে জঙ্গিরা একাধিক ক্যাম্প চালাচ্ছে বলে দাবি করা হয়েছিল। পাকিস্তানের (Pakistan) এই আবেদনকে সমর্থন করেছিল চীনও (China)। তবে আমেরিকার তরফে সেই প্রস্তাবের বিরোধীতা করা হয়। পাশাপাশি ব্রিটেন ও ফ্রান্সও এই প্রস্তাবের বিরোধীতা করে।

আরও খবর : পাকিস্তান-সৌদির চুক্তি! আলোচনায় ‘পেট্রোডলার্স’-‘ইসলামিক বোমা’

অন্যদিকে, সম্প্রতি বালোচ লিবারেশন আর্মি (BLA) ও দ্য মাজিদ ব্রিগেডকে ওয়াশিংটনের তরফে জঙ্গির তকমা দেওয়া হয়েছিল। মূলত, ইসলামাবাদকে খুশি করতেই তখন এমন সিদ্ধান্ত আমেরিকা (America) নিয়েছিল বলে মনে করছে বিশেষজ্ঞ মহল। অন্যদিকে পহেলগাম হামলায় জড়িত দ্য রেজিস্ট্যান্স ফ্রন্টকেও জঙ্গি তালিভুক্ত করা হয়েছিল। তবে এত পাকিস্তান খুব একটা খুশি হয়নি, তা বলাই বাহুল্য।

প্রশ্ন উঠেছে , আমেরিকা নিজে এই গোষ্ঠীগুলিকে জঙ্গি তকমা দিলেও, রাষ্ট্রপুঞ্জে (UN) কেন এর বিরোধীতা করল? তাহলে কি কোনও কারণে পাকিস্তানের উপর খুশি নয় ট্রাম্প প্রশাসন। তবে চলতি মাসের শেষের দিকে পাক প্রধানমন্ত্রী শাহবাজ শরিফ এবং সেনাপ্রধান ফিল্ড মার্শাল আসিম মুনিরের সঙ্গে বৈঠক করতে চলেছেন ডোনাল্ড ট্রাম্প (Donald Trump)। ফলে এই বষয়টি সেখানে উঠতে পারে বলে মনে করছে কূটনৈতিক মহল।